Ouessant

Île d'Ouessant er ei øy og en kommune i departementet Finistère i regionen Bretagne nordvest i Frankrike. Øya er Frankrikes nordvestligste punkt, og er ofte det siste en ser av Europa når en forlater verdensdelen med skip. På bretonsk heter øya Eusa eller Enez-Eusa, på engelsk Ushant, mens norske sjøfolk kaller den Høysang. Den norske betegnelsen «Høysang» kom av at øya hadde en meget kraftig gnistsender i radioens barndom med en karakteristisk høy tone. Norske radiotelegrafister forvansket derfor Ouessant til Høysang. Navnet Høysang ble hengende ved senere moderne sendere for skipsfarten på samme sted. Gnistsenderen ble også benyttet av den franske marinen da den hadde usedvanlig lang rekkevidde. Høysang var ofte den første europeiske senderen for skipsfarten som radiotelegrafistene hørte når skipet deres kom over Atlanterhavet eller sydfra. Befolkningsutvikling Antall innbyggere i kommunen Ouessant Referanse:INSEE Referanser Eksterne lenker (fr) Offisielt nettsted (en) Ouessant – kategori av bilder, video eller lyd på Commons (en) Ouessant – galleri av bilder, video eller lyd på Commons Turistkontorets webside